
	COMISIA JURIDICĂ DE DISCIPLINĂ ŞI IMUNITĂŢI


	București, 1 aprilie 2021
Plx.358/2016



RAPORT 
propunere legislativă pentru modificarea și completarea Legii nr.221/2009 privind condamnările cu caracter politic și măsurile administrative asimilate acestora, pronunțate în perioada 6 martie 1945-22 decembrie 1989
În conformitate cu prevederile art.94 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități a fost sesizată spre dezbatere în fond, cu propunerea legislativă pentru modificarea și completarea Legii nr.221/2009 privind condamnările cu caracter politic și măsurile administrative asimilate acestora, pronunțate în perioada 6 martie 1945-22 decembrie 1989, transmisă cu adresa nr. Plx. 358/2016.

Conform prevederilor articolului 75 alineatele (1) și (3) din Constituția României, republicată, și ale art. 91 alin. (9) pct. 1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.


Senatul, în calitate de primă Cameră sesizată, a respins propunerea legislativă în ședința din 13 septembrie 2016. 

Consiliul Legislativ a avizat favorabil, cu observații și propuneri conform avizului nr. 166 din 3 martie 2016.
Propunerea legislativă supusă dezbaterii are ca obiect de reglementare modificarea și completarea Legii nr.221/2009 privind condamnările cu caracter politic și măsurile administrative asimilate acestora, pronunțate în perioada 6 martie 1945-22 decembrie 1989, cu modificările și completările ulterioare, în sensul precizării exprese că despăgubirile se acordă atât pentru bunurile imobile cât și pentru cele mobile.
Guvernul României nu susține adoptarea inițiativei legislative potrivit punctelor de vedere exprimate prin adresele nr. 695/07.04.2016, 2084/29.03.2017 și 33/DPSG/17.01.2020.
În conformitate cu prevederile art.61 din Regulamentul Camerei Deputaților, republicat, membrii Comisiei au examinat inițiativa legislativă în ședința desfășurată în sistem mixt din data de 1 aprilie 2021. 

La ședința Comisiei juridice, de disciplină și imunități deputații au participat în cadrul ședinței desfășurate în sistem mixt conform listei de prezență.

În urma dezbaterilor, membrii Comisiei juridice, de disciplină și imunități au hotărât, cu majoritate de voturi, să propună plenului Camerei Deputaților respingerea propunerii legislative pentru modificarea și completarea Legii nr.221/2009 privind condamnările cu caracter politic și măsurile administrative asimilate acestora, pronunțate în perioada 6 martie 1945-22 decembrie 1989.
În raport cu obiectul și conținutul reglementării, proiectul de Lege face parte din categoria legilor ordinare.
	PRESEDINTE,

Mihai Alexandru Badea
	SECRETAR,
Cristian Tudor Băcanu


        Consilier,

Denisa POPDAN

